Яңа ел төнендә

	Булган хәл. Уены-чыны бергә.	 31 декабрь. Бәлеш пешерергә керешкән хатынымның аяк астында чуалып йөрмәс өчен, хатын белән икебезгә шампан шәрабы, яңа ел күчтәнәче итеп Бикәгә кәбестә алып (ни дисәң дә, “Кәҗә елы”н каршылыйбыз бит) кайтырмын дигән сылтау табып, урамга чыктым. Халык тыз-быз килә. Кар басып киткән балалар мәйданчыгында берничә малай-шалай шарт та шорт “бомбочка” шартлата. Ул тавышка торак йортлар тирәсенә төнгелеккә куелган җиңел машиналар бертуктаусыз чыелдый. Кибет янындагы мәйданчыкта чыршы-нарат кәүсәләре саталар. Йа Ходай! Агач дисәң дә инде боларны... Гаҗәп, урманнан монда китергәнче бер-ике генә ботагы исән калган шушы кәкре-бөкре тәпәчләрне фатирга алып кайтып утырткач, төрле уенчыклар, ука-чука белән бизәгәч, гаҗәеп матур “елка” пәйда була да куя бит әй. 
	Амур ФӘЛӘХ	
Матбугат.ру

	№   |  	


